
ОБЯВЛЕНИЕ
Община Бяла, в качеството си на конкретен бенефициент по Проект BG05M9OP001-6.002-0108 „Патронажна грижа + в Община Бяла“ (Проекта), по процедура BG05M9OP001-6.002 “ Патронажна грижа + ” и BG05M9OP001-6.004 “ „Патронажна грижа +- Компонент 2“,, Приоритетна ОС 6: „Подкрепа за преодоляване на последиците от кризата, предизвикана от пандемията от COVID-19, и подготовка за екологично, цифрово и устойчиво възстановяване на икономиката”, Инвестиционен приоритет № 1: „Подкрепа за преодоляване на последиците от кризата предизвикана от COVID-19, и подготовка за екологично, цифрово и устойчиво възстановяване на икономиката” на ОП „Развитие на човешките ресурси 2014-2020 г.”, и в изпълнение на Заповед РД11-278/29.06.2022г. на Кмета на Община Бяла, ОБЯВЯВА прием на документи от кандидати за заемане на длъжностите по НАПРАВЛЕНИЕ 1.

За изпълнение индикаторите на Проекта ще бъдат назначен следното лице:
за НАПРАВЛЕНИЕ 1

1 лице на Трудов договор длъжност “Шофьор” на 4 часа;

I. Изисквания и описание на основните задължения и отговорности за заемане на длъжността по НАПРАВЛЕНИЕ 1:

1. На длъжностите по НАПРАВЛЕНИЕ 1, могат да бъдат наемани лица, които отговарят едновременно на следните условия:

· степен на завършено образование – средно/висше

· професионален опит – не се изисква;

· наличие на професионален опит се счита за предимство;

· да не са поставени под пълно или ограничено запрещение;

· да не са осъждани за умишлено престъпление от общ характер;

· да имат мотивация и нагласа за работа с хора с увреждания, възрастни хора, както и лица в карантинен период и възрастни в риск, които са застрашени в най - голяма степен от COVID – 19, при спазване на мерките за ограничаване движението на хора в условия на извънредно положение и наложителен период на социална изолация.

2. Основни задължения и отговорности за длъжността „Шофьор“

· Управлява поверения автомобил по изготвен график от “ Диспечера ” и утвърден от ръководителя на проекта;

· Да познава Закона за движение по пътищата, правилника за прилагането му и санкциите, които произтичат при неспазването им;

· Да спазва основните технически характеристики и общото устройство на превозното средство, което шофьорът управлява, както и да следи за поддържането на автомобила в изправен и годен за ползване вид, като следи и за поддържане на необходимото ниво на хигиена съгласно въведените по Проекта мерки срещу разпространението на остри респираторни заболявания;
· При изпълнение на своите задължения шофьорът е длъжен да използва лични предпазни средства и дезинфекциращи препарати, осигурени от Управленския екип;

· Да следи превозното средство да е заредено с необходимите консумативи при експлоатация на дълги разстояния, при зимни и неблагоприятни условия;

· Преди предприемане на далечна дестинация задължително да извършва външен оглед на автомобила, да провери наличното гориво, охладителна течност, масло, гуми, състоянието и работата на двигателя, скоростна кутия, кормилно управление, осветление, спирачки и  останалите механизми и връзки, осигуряващи нормалната експлоатация на автомобила;

· Отговаря за предоставянето на автомобила на технически преглед и следи за спазването на тяхната периодичност;

· Осигурява коректно, безаварийно и професионално кормуване, като в максимална степен обезпечава съхранението на закупените продукти;

· Съобразява пътната обстановка и избира подходяща скорост за движение, спазването на дистанция за предотвратяване на аварийна ситуация, като спазва всички инструкции за експлоатация на превозното средство в движение;

· Отговаря за непрекъснатото наблюдение на превозното средство по време на изпълнение на служебните задължения. В рамките на работното време шофьора винаги е в автомобила или непосредствено близо до него;

· Следи за техническата изправност на превозното средство и при установени нередности ги отстранява сам или търси помощ на специализиран сервиз или сигнализира за тях на прекия си ръководител;

· Ежедневно попълва пътни листи, отговарящи вярно и точно на изминатите маршрути и километри, както и разхода на гориво и отработеното време;

· Информира прекия си ръководител за здравословното си състояние, което би довело до неефективно изпълнение на служебните задължения и управлението на превозното средство;
II. Ред за провеждане на подбора
Начин на провеждане на подбора – два етапа: първи етап – подбор по документи и втори етап – интервю с допуснатите кандидати

  1. Необходимите документи, които следва да бъдат представени от кандидатите за   участие в подбора са: 

· Заявление/по образец/;

· Документ за самоличност – за справка;

· Автобиография/по образец/;

· Документ за завършено образование - копие; 

· Декларация да не са поставени под пълно или ограничено запрещение, да не са осъждани за умишлено престъпление от общ характер /по образец/;

· Декларация за съгласие от субекта на данни /по образец/;
· Копие на сертификат/и от завършени обучителни курсове по сходни програми и проекти /при наличие на такива/ или декларация за завършени обучителни курсове /ако е приложимо/;

       
2. Документите следва да се подават лично на следния адрес: гр.Бяла, пл. Екзарх Йосиф I № 1 Административна сграда на Община Бяла, считано от 29.06.2022 г. всеки работен ден от 8.00 до 12.00 часа и от 13.00 до 17.00 часа. 

Краен срок за подаване на документите е до 17.00 часа на 08.07.2022 г. 

До участие в процедурата за подбор не се допускат лица, които не са представили всички необходими документи или представените документи, не са актуални към момента на кандидатстване или са с установено невярно съдържание не се разглеждат.
Решението на комисията относно допуснатите до интервю кандидати, както и информация за дата, час и място на провеждане на интервюто, преминали успешно подбора по документи се уведомяват на посочения за контакт телефон за датата, часа и мястото на провеждане на събеседването (интервю) с тях.
По време на интервютата членовете на Комисията задават на кандидатите въпроси за установяване на мотивацията, нагласите им за работа с целевите групи, придобит опит и умения. 

Комисията съставя протокол и изготвя списък с класирането по точки на одобрените кандидати. Списъците за всяка от длъжностите за персонал за предоставяне на социални услуги, след провеждане на подбора по документи и интервютата се утвърждава от Председателят на комисията.
Одобрените кандидати се канят за сключване на трудови договори за заемане на съответната длъжност. Трудовите договори са за срок не по-дълъг от срока на проекта.


Заявления за кандидатстване могат да се получат на адрес: гр. Бяла, област Русе, Общинска администрация, пл. Екзарх Йосиф I № 1, стая 107, както и да се изтеглят от официалния сайт на Община Бяла: byala.bg.


Задълженията на персонала са подробно описани в длъжностните характеристики, с които кандидатите могат да се запознаят на адрес: гр. Бяла, област Русе, Общинска администрация, пл. Екзарх Йосиф I № 1, стая 107.

 За повече информация: Екип за организация, управление и изпълнение на проект „Патронажна грижа + в Община Бяла“, тел: 0817 7 20 15, вът. 37 или 0884 33 29 11, както и адрес: гр. Бяла, област Русе, Общинска администрация, пл. Екзарх Йосиф I № 1, стая 107.

